钦定古今图书集成/明伦汇编/交谊典/第056卷 > 《曲江二首》前人
## 钦定古今图书集成/明伦汇编/交谊典/第056卷 > 《曲江二首》前人

一片花飞减却春，风飘万点正愁人。且看欲尽花经
眼，莫厌伤多酒入唇。江上小堂巢翡翠，苑边高冢卧
麒麟。细推物理须行乐，何用浮名绊此身。

二　　　　　　　　　　　　　、《前人》

朝回日日典春衣，每日江头尽醉归。酒债寻常行处
有，人生七十古来稀。穿花蛱蝶深深见，点水蜻蜓款
款飞。“传语风光共流转，暂时相赏莫相违。”